จะเลือกกินยาคุมแบบไหนดีค่ะ เป็นคนผอมมาก และอยากอ้วน ผิวสุขภาพดี หรือช่วยแนะนำวิตามินหน่อยค่ะ ช่วยในเรื่องผิวค่ะ
สวัสดีค่ะ การใช้ยาคุมแบบแผงรายเดือน เพื่อป้องกันการตั้งครรภ์นั้น สามารถเลือกใช้ได้ทุกแบบ หากไม่มีข้อห้ามเช่นโรคมะเร็งที่เต้านมหรือเยื่อบุโพรงมดลูก ความผิดปกติของหลอดเลือดหรือการแข็งตัวของเลือด โดยควรเริ่มภายใน 5 วันแรกของประจำเดือน และกินติดต่อกันทุกวันต่อเนื่องจนยาหมดแผงไม่ได้มียาคุมชนิดใดที่จะช่วยบำรุงเรื่องผิวพรรณหรือทำให้มีน้ำหนักมากขึ้นได้ โดยอิทธิพลของฮอร์โมนเพศอาจทำให้บวมน้ำมากขึ้นได้เป็นช่วงๆ แต่จะเป็นรอบๆไป และไม่ได้ช่วยเพิ่มน้ำหนักหรือทำให้ดูรูปร่างสมส่วนขึ้นแนะนำการรับประทานอาหารให้ครบ 5 หมู่ ควรเน้นกลุ่มโปรตีน เนื้อ นม ไข่ รับประทานผักผลไม้ให้ได้วิตามินซีในการเสริมสร้างคอลลาเจนอย่างเพียงพอ หลีกเลี่ยงแสงแดด ทาครีมกันแดด ทาครีมบำรุงให้ความชุ่มชื้นแก่ผิว 2 ครั้งเช้าเย็น หากรับประะทานอาหารได้ครบถ้วน ไม่มีความจำเป็นต้องกินวิตามินเสริม ยกเว้นมีภาวะที่ดูดซึมอาหารไม่ได้ ทำให้ขาดวิตามิน และออกกำลังกายเพื่อช่วยเสริมสร้างกล้ามเนื้อด้วย